Folketing
2003-05-08

Når ledige bliver aktiveret, så fjernes de fra ledighedsstatistikken, og dermed betyder et stop for den hovedløse aktivering også et statistisk løft i antallet af ledige, selv om der er tale om personer, der hele tiden har stået uden for arbejde. Faktisk stammer knap halvdelen af stigningen i den opgjorte ledighed fra et fald i den tåbelige og hovedløse aktivering. For det andet skyldes en del af stigningen i ledighed den internationale afmatning i økonomien, der betyder, at landene omkring os har oplevet voldsomme stigninger i arbejdsløsheden. Selv om dansk økonomi med nationalbankdirektør Bodil Nyboe Andersens ord er robust, så kan vi ikke længere holde os uberørte af den langsommere vækst i udlandet, og dermed stammer væksten i ledigheden i altovervejende grad fra det midlertidige konjunkturudsving og ikke fra varige problemer i dansk økonomi.